16.6.2023
DA
Den Europæiske Unions Tidende
C 214/31 Onsdag den 18. januar 2023
10. fremhæver, at EU for at opnå den geopolitiske omdefinering, der er nødvendig for at håndtere de aktuelle udfordringer, bør udforme sin FUSP på grundlag af følgende fire tiltag: — tilpasning af EU's institutionelle ordninger og beslutningsprocedurer og skabelse af politisk vilje og enhed i udenrigs- og sikkerhedspolitikken ved at indføre afstemninger med kvalificeret flertal for at muliggøre en hurtig, forebyggende indsats og hurtige reaktioner — operationalisering af strategisk autonomi og solidaritet og samtidig styrkelse af dets tilgang til multilateralisme og alliancer, mindskelse af strategisk afhængighed af ikkedemokratiske regimer og styrkelse af Unionens modstands­ dygtighed — indtagelse af en førerposition i styrkelsen af multilateralisme, styrkelse og konsolidering af alliancer og partnerskaber og opbygning af nye strategiske partnerskaber for en bedre verden med ligesindede demokratiske partnere, samtidig med at autoritære og totalitære regimers evne til at gøre sig gældende imødegås — forbedring af det parlamentariske diplomati som et forebyggende og effektivt udenrigspolitisk redskab; 11. understreger, at de ambitiøse tilsagn og retorikken i EU's eksterne menneskerettighedspolitik kræver, at den er konsekvent og eksemplarisk; beklager derfor, at EU i praksis stadig er inkonsekvent over for sammenlignelige menneskerettighedssituationer på verdensplan; beklager desuden forværringen af menneskerettigheds- og retsstats­ situationen i en række af dets egne medlemsstater, hvilket undergraver EU's troværdighed; opfordrer EU og dets medlemsstater til at gå foran med et godt eksempel og værne strengt om menneskerettighederne; 12. understreger, at EU forsat bør være forpligtet til våbenkontrol og til multilaterale aftaler om nedrustning og ikkespredning;
Styrkelse af EU's institutionelle ordninger og beslutningsprocedurer inden for udenrigs- og sikkerhedspolitik 13. glæder sig over EU’s bemærkelsesværdige grad af enighed og beslutsomhed med hensyn til at reagere hurtigt og kraftigt på Ruslands angrebskrig mod Ukraine; opfordrer indtrængende medlemsstaterne til at opretholde og om nødvendigt øge dette høje og sammenhængende niveau af støtte til Ukraine og dets borgere i fuld parallelitet med Ukraines skiftende behov og EU's engagement i Ukraines uafhængighed, suverænitet og territoriale integritet; opfordrer til samme grad af enhed, når vi oplever angreb på vores demokratier eller fælles værdier i fremtiden; 14. opfordrer indtrængende medlemsstaterne til at fastholde deres enighed og beslutsomhed og til at bygge videre på denne hidtil usete grad af samarbejde; understreger vigtigheden af enhed og konsistens med Unionens grundlæggende værdier og principper og af at bevare denne enhed og fortsætte med at styrke EU's og medlemsstaternes strategiske suverænitet, sikkerhed og modstandsdygtighed gennem en mere effektiv beslutningstagning inden for FUSP, hvilket kan opnås ved: a) hurtigst muligt at skifte til afstemning med kvalificeret flertal for afgørelser på alle områder af FUSP, begyndende med prioriterede områder inden for et år, såsom den globale EU-ordning for menneskerettighedssanktioner (EU's Magnitskij-lov) og andre udenrigspolitiske områder, ved at anvende passerellebestemmelserne i traktaterne, undtagen ved oprettelsen af militære missioner eller operationer med et udøvende mandat under FSFP, hvor der stadig skal kræves enstemmighed b) at indkalde et konvent ved at aktivere proceduren for revision af traktaterne, jf. artikel 48 i TEU, med henblik på bl.a. at forankre afstemning med kvalificeret flertal for alle spørgsmål vedrørende EU's FUSP i traktaterne c) at bestræbe sig på at opnå en egentlig militær- og forsvarsunion, som er interoperabel og supplerer NATO-alliancen, og som kan handle uafhængigt, når det er nødvendigt d) at fremme anvendelsen af konstruktiv afståelse fra at stemme i overensstemmelse med artikel 31, stk.
1, i TEU, indtil afstemning med kvalificeret flertal finder fuld anvendelse på afgørelser, som ikke har indvirkning på militær- eller forsvarsområdet